Mens erhvervsfiskeriet ofte får på puklen for at fiske for hårdt, så ryger en del fisk også på krogen for dem, der fisker i deres fritid. En undersøgelse fra DTU Aqua og Danmarks Statistik viser, at 36 procent af de torsk, der er fanget i Kattegat, er fanget af lyst- eller fritidsfiskere. Men fritidsfiskernes fangster er ikke en trussel for torskebestanden. Det mener forsker fra DTU Aqua Claus Reedtz Sparrevohn. - I Kattegat er der i forvejen så mange torsk, som udvandrer til andre områder, eller som dør, at det rekreative fiskeri ikke gør nogen forskel, siger Claus Reedtz Sparrevohn. Det skriver ritzau.

Referat:
Lyst- og fritidsfiskere lander 36 procent af alle fangster i Kattegat.